കൊറോണക്കാലത്ത് പ്രയാസങ്ങളും ബുദ്ധിമുട്ടുകളും നേരിട്ടു, അതുകൊണ്ടാണ് മോഷ്ടിക്കേണ്ടി വന്നത് മോഷണ മുതലുകള് സ്വമേധയാ തിരിച്ചുനല്കി ഏഴ് കള്ളന്മാര് കണ്ണൂര് മോഷണ മുതലുകള് സ്വമേധയാ തിരിച്ചുനല്കി കള്ളന്മാര്. പരിയാരം പഞ്ചായത്ത് രണ്ടാം വാര്ഡ് മെമ്ബര് തിരുവട്ടൂരിലെ മുഹമ്മദ് അഷറഫിന്റെ വീട്ടിന് മുന്നിലാണ് മോഷ്ടിച്ച പണവും സ്വര്ണവും ഇവര് ഉപേക്ഷിച്ചത്. മാപ്പപേക്ഷിച്ചു കൊണ്ടുള്ള ഒരു കത്തും ഒപ്പമുണ്ടായിരുന്നു. മോഷണത്തിന് ഇരകളായവരുടെ പട്ടിക കടലാസില് എഴുതി നല്കിയ കള്ളന്മാര് മുതലുകള് ഉടമസ്ഥരെ തിരിച്ചേല്പിക്കണം എന്നാണ് ആവശ്യപ്പെട്ടിരിക്കുന്നത്. പ്രദേശത്ത് മോഷണം നടത്തിയ 7 കള്ളന്മാരാണ് കട്ടെടുത്ത പണവും സ്വര്ണം വീടിന്റെ വരാന്തയില് ഉപേക്ഷിച്ചത്. കൊറോണക്കാലത്ത് പ്രയാസങ്ങളും ബുദ്ധിമുട്ടുകളും നേരിട്ടുവെന്നും അതുകൊണ്ടാണ് മോഷ്ടിക്കേണ്ടി വന്നതെന്നും വ്യക്തമാക്കുന്ന കത്താണ് ഒപ്പമുണ്ടായിരുന്നത്. 1,91,500 രൂപയും 37.500 ഗ്രാം സ്വര്ണ്ണാഭരണങ്ങളും 630 മില്ലിഗ്രാം സ്വര്ണ്ണ തരികളുമാണ് കവറിലുണ്ടായിരുന്നത്. അഷ്റഫിന്റെ സഹോദരിയാണ് ആദ്യം കവറുകള് കണ്ടത്. സഹോദരി അത് അഷ്റഫിനെ അറിയിക്കുകയായിരുന്നു. കവറുകള് അഷ്റഫ് പരിയാരം സ്റ്റേഷനില് എത്തിച്ചു. തങ്ങളെ പിന്തുടരരുത് എന്നും കത്തില് പറയുന്നുണ്ട്. ഓരോരുത്തര്ക്ക് തിരിച്ചു നല്കാനുള്ള പണത്തിന്റെ കണക്കുകള് കൃത്യമായി കത്തിലുണ്ട്. പരിയാരം പോലീസ് സ്വര്ണ്ണവും പണവും കസ്റ്റഡിയിലെടുത്ത് പ്രതികള്ക്കായി അന്വേഷണം ഊര്ജിതമാക്കി.